b'\n_START_ARTICLE_\nChorion\n_START_PARAGRAPH_\nChorion eller egghinnen er en fosterhinne som finnes hos virveldyr og de aller fleste invertebrater. Hos krypdyr, eggleggende pattedyr og fugler er det den ytterste hinnen i egget, rett under eggeskallet. Hos lavere virveldyr og mange invertebrater er det den ytterste strukturen i egget som beskytter det mot omgivelsene. Vanligvis bruke bare begrepet chorion om egghinnen hos h\xc3\xb8yere virveldyr. Sammen med amnion utgj\xc3\xb8r chorion den dominerende fosterhinnen hos menneske og andre morkakedyr, og utg\xc3\xb8r ogs\xc3\xa5 en del av morkaken.'